Προς τον

Δήμαρχο Κεφαλονιάς και

Το Δημοτικό Συμβούλιο

Αργοστόλι

**ΘΕΜΑ : ΕΝΥΔΡΕΙΟ στην πόλη του Ληξουρίου Πρόγραμμα INTERREG IV**

Ληξούρι, 27 Αυγούστου 2013

Αξιότιμε κ. Δήμαρχε,

Πληροφορηθήκαμε με μεγάλη έκπληξη ότι το Δημοτικό Συμβούλιο δεν έλαβε απόφαση για την κατασκευή και εγκατάσταση του Ενυδρείου του προγράμματος INTERREG στην πόλη του Ληξουρίου και συγκεκριμένα στο κτίριο του Λιμεναρχείου.

Από αυτά που γνωρίζουμε το πρόγραμμα περιλαμβάνει 2 Ενυδρεία, το ένα στην πόλη του Ληξουρίου και το άλλο σε πόλη της Ιταλίας και έχει εγκριθεί από την Ευρωπαϊκή Επιτροπή και περιλαμβάνεται στο Διασυνοριακό πρόγραμμα Ελλάδας - Ιταλίας INTERREG IV.

Επίσης έχει εγκριθεί ως Επιστημονικός Συνεργάτης το πανεπιστήμιο Πατρών.

Παρακαλούμε ενημερώστε μας τι ακριβώς συμβαίνει και ποιες δυνάμεις αντιδρούν στην εγκατάσταση Ενυδρείου στο Ληξούρι.

Όπως σας έχουμε ενημερώσει και προφορικά η Πόλη μας έχει απόλυτη ανάγκη από τέτοια έργα που θα ενισχύσουν την επισκεψιμότητα και θα δώσουν έστω και λιγοστές θέσεις εργασίας στον τόπο μας.

Το ερώτημα μας Κε Δήμαρχε δεν είναι ρητορικό, θέλουμε πράγματι να ξέρουμε ποιοι αντιδρούν στην εγκατάσταση του Ενυδρείου στο Ληξούρι, δεν καταλαβαίνουμε τον λόγο αντίδρασης…θέλουν κάποιοι να χαθεί το πρόγραμμα?? Θέλουν κάποιοι να εγκατασταθεί στο Αργοστόλι ή στη Σάμη??

Το τελευταίο θα ήταν ίσως θεμιτό να διεκδικεί κάποιος για τον τόπο του το Ενυδρείο αλλά παρακαλούμε όπως μας γνωρίσετε τι ακριβώς συμβαίνει.

Σας ευχαριστούμε,

Με Τιμή

Γεράσιμος Στρίντζης Κωνσταντίνος Λαζαράτος

 Πρόεδρος Γενικός Γραμματέας